10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 435 της 10/18 Δεκ. 1973 (ΦΕΚ Α΄ 327) Περί επιβλέψεως της λειτουργίας και συντηρήσεως αντλιοστασίων. Έχοντες υπ’όψει: α)Τα άρθρ. 3, 5 και 10 του Νόμ. 6422/1934 (Α΄ 412) «περί ασκήσεως του επαγγέλματος του Μηχανολόγου, του Ηλεκτρολόγου και του Μηχανολόγου Ηλεκτρολόγου Μηχανικού, ως και του Ναυπηγού». β)Τα άρθρ. 1 και 4 του Ν.Δ. 1150 της 5/11.10.1949 (Α΄ 249) «περί τροποποιήσεως και συμπηρώσεως του υπ’ αριθ. 6422/1934 Νόμου «περί ασκήσεως επαγγέλματος του Μηχανολόγου, Ηλεκτρολόγου κλπ.». γ)Την υπ’ αριθ. 16/10.9.1973 γνωμοδότησιν του παρά τω Υπουργείω Εθνικής Οικονομίας Τεχνικού Συμβουλίου, και δ)Την υπ’ αριθ. 715/1973 γνωμοδότησιν του Συμβουλίου της Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Η τεχνική υπεύθυνος επίβλεψις της λειτουργίας και συντηρήσεως των αντλιοστασίων, των υπαγομένων εις την Ζ΄ ειδικότητα του ως άνω από 16/17.3.1950 Β.Δ/τος (Α΄ 124) «περί διαιρέσεως, κατατάξεως και απογραφής των μηχανολογικών εγκαταστάσεων κλπ.», ως τούτο ετροποποιήθη και συνεπληρώθη δια του ως άνω από 24-11/17.12.1953 Β.Δ/τος (Α΄ 346) «περί τροποποιήσεως και συμπληρώσεως του από 16/17.3.1950 Β.Δ/τος «περί διαιρέσεως, κατατάξεως και απογραφής των μηχανολογικών εγκαταστάσεων κλπ.», επιτρέπεται εφεξής εις όλους του αδειούχους πρακτικούς μηχανικούς συντηρητάς απασών των λοιπών ειδικοτήτων του αυτού Β.Δ/τος. 2.Η τεχνική αύτη επίβλεψις της λειτουργίας και συντηρήσεως πραγματοποιείται κατά τάξιν αδείας και μεγέθους αντλιοστασίου, συμφώνως προς τας διατάξεις του αυτού ως άνω από 16/17.3.1950 Β.Δ/τος ως τούτο ισχύει νυν. Άρθρ.2.-Ειδικώς προκειμένου περί της λειτουργίας και συντηρήσεως των ηλεκτροκινήτων αντλιοστασίων, η τεχνική υπεύθυνος επίβλεψις επιτρέπεται εφεξής και εις τους αδειούχους εγκαταστάτας ηλεκτρολόγους απασών των ειδικοτήτων πλην της Δ΄ ειδικότητος, συμφώνως προς τας διατάξεις του από 14/25.10.1937 Β.Δ/τος (Α΄ 429) «περί διαιρέσεως των ηλεκτρικών εγκαταστάσεων κατά ειδικότητας και κατηγορίας». Άρθρ.3.-1.Προκειμένου περί της τεχνικής επιβλέψεως της λειτουργίας και συντηρήσεως των ηλεκτροκινήτων αντλιοστασίων υπό αδειούχων εγκαταστατών ηλεκτρολόγων, τα αντλιοστάσια ταύτα υποδιαιρούνται εις τας κάτωθι βαθμίδας: α)Εις την πρώτην βαθμίδα υπάγονται αντλιοστάσια ων η εγκατεστημένη ισχύς των ηλεκτροκινητήρων υπερβαίνει τα 150 Χ.Β. και είναι μέχρι 300 Χ.Β. β)Εις την δευτέραν βαθμίδα υπάγονται αντλιοστάσια ων η εγκατεστημένη ισχύς των ηλεκτροκινητήρων υπερβαίνει τα 75 Χ.Β. και είναι μέχρις 150 Χ.Β. γ)Εις την τρίτην βαθμίδα υπάγονται αντλιοστάσια ων η εγκατεστημένη ισχύς των ηλεκτροκινητήρων υπερβαίνει τα 25 Χ.Β. και είναι μέχρις 75 Χ.Β. 2.Δικαίωμα τεχνικής επιβλέψεως της λειτουργίας και συντηρήσεως των ηλεκτροκινήτων αντλιοστασίων, αναλόγως της βαθμίδος τούτων κατά τα εν παρ. 1 του παρόντος άρθρου, έχουν: α)Προκειμένου περί της πρώτης βαθμίδος, οι ηλεκτρολόγοι εγκαταστάται της 6 ης  κατηγορίας της Α΄ ειδικότητος (Β.Δ. 13/19.2.36 Φ. 98), της 3 ης  και της 4 ης  κατηγορίας της Γ΄ ειδικότητος (Β.Δ. 19/26.3.38 Φ.112) και της 3 ης  και 4 ης  κατηγορίας της ΣΤ΄ ειδικότητος (Β.Δ. 19/26.3.38 Φ. 113). β)Προκειμένου περί της δευτέρας βαθμίδος οι ηλεκτρολόγοι εγκαταστάται της 3 ης  και 4 ης  κατηγορίας της Α΄ ειδικότητος, της 1ης και της 2ας κατηγορίας της Γ΄ ειδικότητος, και της 2ας κατηγορίας, της ΣΤ΄ ειδικότητος. γ)Προκειμένου περί της τρίτης βαθμίδος, οι ηλεκτρολόγοι εγκαταστάται της 1ης και 2ας κατηγορίας της Α΄ ειδικότητος και της 1 ης  κατηγορίας της ΣΤ΄ ειδικότητος.